Babelscape/SREDFM huggingface dataset:
Chevrolet Suburban

Το Chevrolet Suburban (Σεβρολέτ Σαμπέρμπαν) είναι ένα εξαιρετικά μεγάλων διαστάσεων SUV αυτοκίνητο, που παράγεται από την αμερικανική αυτοκινητβιομηχανία Chevrolet. Η ονομασία Suburban («Προαστειακό») εισήχθη για πρώτη φορά το 1934, για τη σεζόν (model year) του 1935, με αποτέλεσμα να είναι το μεγαλύτερης χρονικής διάρκειας, διαρκούς παραγωγής, όνομα στην ιστορία της παγκόσμιας αυτοκίνησης. Παραδοσιακά, είναι ένα από τα πλέον κερδοφόρα μοντέλα ολόκληρου του ομίλου της General Motors. Το αρχικό Suburban του 1934 ήταν ένα από τα πρώτα, διεθνώς, μοντέλα station wagon με πλήρως μεταλλικό αμάξωμα. Σήμερα βρίσκεται στη 12η γενιά του, η οποία εισήχθη το 2020 και προσφέρεται με δύο κινητήρες V8 βενζίνης, κυβισμού 5.3 λίτρων και 6.2 λίτρων.
Εβραϊκή Αστυνομία των Γκέτο

Εβραίοι αστυνομικοί στο [[Γκέτο του Λοτζ]], 1940.
Εβραίοι αστυνομικοί στο [[Βένγκρουφ]], Πολωνία.
Η Εβραϊκή Αστυνομία των Γκέτο στο [[Γκέτο της Βαρσοβίας]], Μάιος 1941.
μικρογραφία|Περιβραχιόνιο που φορούσε η Εβραϊκή Αστυνομία των Γκέτο στο Γκέτο της Βαρσοβίας.
Η Εβραϊκή Αστυνομία των Γκέτο ή η Εβραϊκή Αστυνομική Υπηρεσία (γερμανικά: "Jüdische Ghetto-Polizei" ή "Jüdischer Ordnungsdienst"), που ονομάζεται επίσης Εβραϊκή Αστυνομία από τους Εβραίους, ήταν βοηθητικές αστυνομικές μονάδες που οργανώθηκαν εντός των ναζιστικών γκέτο από τοπικές "Γιούντενρατ" (εβραϊκά συμβούλια).
Επιχείρηση Ισαβέλλα

Η Επιχείρηση Ισαβέλλα (αγγλικά: Isabella Operation) ήταν σχέδιο της Ναζιστικής Γερμανίας κατά τη διάρκεια του Β' Παγκοσμίου Πολέμου, που θα έμπαινε σε εφαρμογή μετά την κατάρρευση της Σοβιετικής Ένωσης για την εξασφάλιση βάσεων στην Ισπανία και την Πορτογαλία για τη συνέχιση της περικύκλωσης και στραγγαλισμού της Μεγάλης Βρετανίας. 
Αυτή η ιδέα εκπονήθηκε από τον ίδιο τον Αδόλφο Χίτλερ τον Μάιο του 1941, ωστόσο ποτέ δεν εκτελέστηκε.
Επιχείρηση της Βαλτικής

Η Επιχείρηση της Βαλτικής (γνωστή και ως Αμυντική Επιχείρηση στη Λιθουανία και τη Λετονία) είναι μια επιχείρηση του Κόκκινου Στρατού που διήρκεσε από τις 22 Ιουνίου έως τις 9 Ιουλίου 1941 και διεξήχθη στο έδαφος της κατεχόμενης Λιθουανίας, Λετονίας και Εσθονίας, για την υπεράσπιση της Βαλτικής από την επίθεση του γερμανικού στρατού.
Porsche 968

Η Porsche 968 ήταν ένα σπορ αυτοκίνητο που παρήχθη από τη γερμανική αυτοκινητοβιομηχανία Porsche, μεταξύ του 1991 και του 1995. Το μοντέλο αυτό, ήταν η τελική εξέλιξη μιας σειράς αυτοκινήτων με υδρόψυκτους κινητήρες στο μπροστινό μέρος του σασί και με την κίνηση στους πίσω τροχούς, μια σειρά που είχε ξεκινήσει σχεδόν 20 χρόνια νωρίτερα με την Porsche 924. Η 968 αντικατέστησε την Porsche 944 και αντικαταστάθηκε στα τέλη του 1996 από την πρώτη γενιά της Porsche Boxster (Σειρά 986).
Πόλεμος του Δεύτερου Συνασπισμού

Ο Πόλεμος του Δεύτερου Συνασπισμού (1798-1802) ήταν ο δεύτερος πόλεμος εναντίον της επαναστατικής Γαλλίας με αντιπάλους τις περισσότερες ευρωπαϊκές μοναρχίες, με επικεφαλής τη Βρετανία, την Αυστρία και τη Ρωσία, και τη συμμετοχή της Οθωμανικής Αυτοκρατορίας, της Πορτογαλίας, του Βασιλείου της Νάπολης, διαφόρων γερμανικών μοναρχιών και της Σουηδίας, ωστόσο η Πρωσία δεν προσχώρησε σε αυτόν τον συνασπισμό και η Ισπανία υποστήριξε τη Γαλλία.

Στόχος τους ήταν να περιορίσουν την επέκταση της Γαλλικής Δημοκρατίας στα εδάφη της Βόρειας Ιταλίας και να αποκαταστήσουν τη μοναρχία στη Γαλλία. Δεν κατάφεραν ούτε να ανατρέψουν το επαναστατικό καθεστώς της Γαλλίας ούτε να της αποσπάσουν τα εδάφη που είχε αποκτήσει από το 1793. Με τη συνθήκη της Λουνεβίλ το 1801, η Γαλλία κατοχύρωσε όλες τις προηγούμενες εδαφικές κτήσεις της και απέκτησε νέα εδάφη στην Τοσκάνη της Ιταλίας, ενώ στην Αυστρία δόθηκε η Βενετία και η ακτή της Δαλματίας. 

Ο πόλεμος τελείωσε τον Μάρτιο του 1802, όταν η Βρετανία και η Γαλλία υπέγραψαν τη συνθήκη της Αμιένης, φέρνοντας ένα διάστημα ειρήνης στην Ευρώπη που διήρκεσε 14 μήνες. Από τον Μάιο του 1803 η Βρετανία και η Γαλλία ήταν πάλι σε πόλεμο και το 1805 η Βρετανία συγκρότησε τον Τρίτο Συνασπισμό για να συνεχίσει τον πόλεμο εναντίον της Γαλλίας.
Καρλόττα της Γαλλίας

Η Καρλόττα της Γαλλίας (23 Οκτωβρίου 1516 - 18 Σεπτεμβρίου 1524) ήταν μια πριγκίπισσα της Γαλλίας, η οποία πέθανε ως παιδί. Ήταν η δεύτερη κόρη του Βασιλιά Φραγκίσκου Α΄ και της Κλαυδία της Γαλλίας.
Νικολό Μπαρέλα

Ο Νικολό Μπαρέλα (7 Φεβρουαρίου 1997) είναι Ιταλός ποδοσφαιριστής ο οποίος αγωνίζεται ως μέσος για την Ίντερ Μιλάνου και την εθνική ομάδα της Ιταλίας.

Ο Μπαρέλα ξεκίνησε την καριέρα από την Κάλιαρι, με την οποία πραγματοποίησε το επαγγελματικού ντεμπούτο στη Σέριε Α το 2015. Τον Ιανουάριο του 2016 δόθηκε δανεικός στην Κόμο όπου ήταν βασικός για το υπόλοιπο της σαιζόν. Στη συνέχεια επέστρεψε στην Κάλιαρι. Τον Ιούλιο του 2019 αποκτήθηκε με τη μορφή δανεισμού ύψους 12 εκατομμυρίων ευρώ με την υποχρέωση αγοράς από την Ίντερ, ύψους 25 εκατομμυρίων και με μπόνους ύψους 8 εκατομμυρίων. Με την Ίντερ έφτασε στον τελικό του Europa League.

Ο Μπαρέλα πραγματοποίησε το ντεμπούτο με την εθνική αντρών το 2018 και έχει πραγματοποιήσει 14 συμμετοχές με το εθνόσημο, σκοράροντας 4 γκολ.
Μάλα Πέτσα

Η Μάλα Πέτσα (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Βιβέτα Τσιούνη

Η Βιβέτα Τσιούνη (1934- 13 Μαΐου 2019) ήταν Ελληνίδα ηθοποιός 
του κινηματογράφου και του θεάτρου.
Κρατική Επιτροπή για την Κατάσταση Έκτακτης Ανάγκης

μικρογραφία|Πέντε από τα μέλη της Κρατικής Επιτροπής για την Κατάσταση Έκτακτης Ανάγκης, στις 19 Αυγούστου 1991.
Η Κρατική Επιτροπή για την Κατάσταση Έκτακτης Ανάγκης (), επίσης γνωστή ως ΚΕΚΕΑ (), ήταν μια ομάδα οκτώ υψηλών Σοβιετικών αξιωματούχων από την Σοβιετική κυβέρνηση, το Κομμουνιστικό Κόμμα και τη KGB, οι οποίοι επιχείρησαν πραξικόπημα κατά του Μιχαήλ Γκορμπατσόφ στις 19 Αυγούστου 1991. Ο Αμερικανός δημοσιολόγος Ζωρζ Ομπολένσκι την αποκάλεσε Συμμορία των Οκτώ.
Το πραξικόπημα τελικά απέτυχε και η προσωρινή κυβέρνηση κατέρρευσε στις 22 Αυγούστου 1991. Αρκετοί από τους συνωμότες διώχθηκαν από το Ανώτατο Δικαστήριο της ρωσικής Ομοσπονδίας.
Κούλεν Βάκουφ

Το Κούλεν Βάκουφ (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Γκέτο του Λούμπλιν

μικρογραφία|337x337εσ|Γκέτο του Λούμπλιν
Το Γκέτο του Λούμπλιν (πολωνικά: Getto lubelskie) ήταν γκέτο που δημιουργήθηκε από τη ναζιστική Γερμανία στη διάρκεια του Β΄ Παγκοσμίου Πολέμου στην πόλη Λούμπλιν στο έδαφος του Γενικού Κυβερνείου στην κατεχόμενη Πολωνία. Οι κρατούμενοι του γκέτο ήταν ως επί το πλείστον Πολωνοί Εβραίοι και αρκετοί Ρομά. Αποτέλεσε ένα από τα πρώτα γκέτο της ναζιστικής περιόδου που σχεδιάστηκαν για εκκαθάριση του Εβραϊκού πληθυσμού κατά την πιο θανατηφόρα φάση του Ολοκαυτώματος στην κατεχόμενη Πολωνία.

Ιδρύθηκε τον Μάρτιο του 1941 και από τα μέσα Μαρτίου έως τα μέσα Απριλίου 1942 περισσότεροι από 30.000 Εβραίοι στάλθηκαν στο στρατόπεδο εξόντωσης του Μπέλζεκ και επιπλέον 4.000 στο Στρατόπεδο εξόντωσης Μαϊντάνεκ.
Ρέουτ

Ο Ρέουτ (ρουμ. "Răut", ουκρ. και ρωσ. Реут) είναι δεξιός παραπόταμος του Δνείστερου και ο τρίτος σε μήκος (286 χιλιόμετρα) ποταμός της Μολδαβίας (μετά τον Δνείστερο και τον Προύθο).
Νάσος Παπαργυρόπουλος

Ο Νάσος Παπαργυρόπουλος (γεν. Αθανάσιος Παπαργυρόπουλος, 8 Μαρτίου 1986) είναι Έλληνας ηθοποιός και επιχειρηματίας.
Μπούγκαρ

Το Μπούγκαρ (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Last Christmas

Το Last Christmas είναι τραγούδι από το αγγλικό ποπ ντουέτου Wham!. Κυκλοφόρησε από την Epic Records το Δεκέμβριο του 1984, σε διπλό A-side με το "Everything She Wants". Γράφτηκε και παράχθηκε τον Τζορτζ Μάικλ και γράφτηκε από πολλούς καλλιτέχνες από την αρχική έκδοση.

Το τραγούδι έφτασε το νούμερο ένα στη Δανία, τη Σλοβενία και τη Σουηδία και το νούμερο δύο σε επτά χώρες, το Βέλγιο, την Ολλανδία, την Ουγγαρία, την Ιρλανδία, την Ιταλία, τη Νορβηγία και το Ηνωμένο Βασίλειο. Οι Wham! δώρισαν όλα τα δικαιώματα για το λιμό της Αιθιοπίας.
Labattoir Θεσσαλονίκης

Το Labattoir Θεσσαλονίκης είναι πολυχώρος πολιτισμού του Δήμου Θεσσαλονίκης που αποτελούσε τα Παλαιά Σφαγεία Θεσσαλονίκης.

Το κτίριο κατασκευάστηκε τη διετία 1896-97 και στέγασε τα δημοτικά σφαγεία μέχρι το 1988, με μία παύση τη διετία 1978-1980, προκειμένου να αποκατασταθούν οι ζημιές από τον σεισμό του 1978 που έπληξε την πόλη.

Από το 1990 λειτούργησαν, μαζί με το νεότερο κτίριο που υπάρχει στον περιβάλλοντα χώρο, ως δημοτικό αθλητικό κέντρο. Το 1994 χαρακτηρίστηκε διατηρητέο κτίριο από το Υπουργείο Πολιτισμού, διότι αποτελεί δείγμα βιομηχανικής αρχιτεκτονικής των αρχών του 20ού αιώνα.

Το Labattoir ανήκει στον Δήμο Θεσσαλονίκης και αποτελεί χώρο για δημιουργικά εργαστήρια, θεατρικές και χορευτικές παραστάσεις και άλλες δράσεις πολιτισμού όπως εκδηλώσεις των Δημητρίων ενώ στις εγκαταστάσεις του στεγάζεται από το 2020 το "Διεθνές Κέντρο Ψηφιακού Μετασχηματισμού".
Κέμιγιοκι

right|thumb|Χάρτης της λεκάνης του Κέμιγιοκι
Ο Κέμιγιοκι περίπου 30 χιλιόμετρα μετά το [[Ροβανιέμι]]
Ο Κέμιγιοκι (φινλ. "Kemijoki", σουηδ. "Kemi älv", βόρ.σάμι "Giemajohka") είναι ο μεγαλύτερος σε μήκος (550 χιλιόμετρα) ποταμός της Φινλανδίας.

Σχηματίζεται από τρεις μικρούς ποταμούς σε υψόμετρο 230 μέτρα, κοντά στο χωριό Σάβουκοσκι, το οποίο στη συνέχεια διασχίζει. Κατόπιν περνά από τις πόλεις Κέμιγιαρβι (όπου σχηματίζει την ομώνυμη λίμνη) και Ροβανιέμι, προτού εκβάλει στον Βοθνικό Κόλπο στο Κέμι.

Στο Ροβανιέμι ο Κέμιγιοκι συμβάλλει με τον μεγαλύτερο παραπόταμό του, τον Όουνασγιοκι. Παραπόταμοι του Κέμιγιοκι είναι επίσης ο Κίτινεν, ο Λούιρο, ο Ράουντανγιοκι και ο Τένιεγιοκι. Η λεκάνη απορροής του Κέμιγιοκι έχει έκταση 51.127,3 τ.χλμ., ενώ η μέση παροχή του φθάνει τα 556 κυβικά μέτρα ανά δευτερόλεπτο.

Το πρώτο υδροηλεκτρικό φράγμα στον Κέμιγιοκι κατασκευάσθηκε το 1949 στο Ίσοχααρα. Μέχρι σήμερα έχουν κατασκευασθεί συνολικά 15 υδροηλεκτρικά έργα στον ποταμό, ιδιοκτησίας δύο διαφορετικών εταιρειών. Το 2003 τα έργα αυτά παρήγαγαν συνολικά 4.300 γιγαβατώρες ηλεκτρικής ενέργειας, δηλαδή περίπου το 34,5% της ολικής παραγωγής της χώρας από υδροηλεκτρικά εργοστάσια.
Γκούριτς

thumb|right|285px|Οι «Τρεις γέφυρες» επί του ποταμού Γκούριτς κοντά στην Αλμπερτίνια
Ο Γκούριτς (αφρικάανς: "Gouritsrivier") είναι ποταμός στην περιφέρεια Δυτικού Ακρωτηρίου της Νότιας Αφρικής, με μήκος 416 χιλιόμετρα. Η ετυμολογία του ονόματός είναι αβέβαιη, ίσως από τη λέξη «λερωμένος» στη γλώσσα χοεμάνα.

Ο ποταμός σχηματίζεται από τη συμβολή των ποταμών Γκάμκα και Ολιφάντς, σε υψόμετρο 516 μέτρα. Δέχεται τα νερά του ποταμού Γκρουτ από τα δεξιά προτού διασχίσει τα όρη Λάνγκεμπεργκ και την παραλιακή πεδιάδα. Εκβάλλει στον Ινδικό Ωκεανό κοντά στο ψαροχώρι Γκούριτσμοντ, σε γεωγραφικές συντεταγμένες πλάτος 34°20΄47΄΄ Νότιο και μήκος 21°53΄08΄΄ Ανατολικό. Η λεκάνη απορροής του Γκούριτς έχει έκταση 45.715 τ.χλμ. (διπλάσια της Πελοποννήσου), αλλά ο ποταμός δεν έχει πολλά νερά εξαιτίας του ξηρού κλίματος της περιοχής.
13P/Όλμπερς

Ο Κομήτης Όλμπερς ("13P/Olbers") είναι περιοδικός κομήτης με σημερινή περίοδο περιφοράς γύρω από τον Ήλιο 69 γήινα έτη. Ταιριάζει με τον κλασικό ορισμό ενός κομήτη του τύπου του Χάλλεϋ (με περίοδο μεταξύ 20 και 200 ετών).

Ο Γερμανός αστρονόμος Χάινριχ Βίλχελμ Όλμπερς ανεκάλυψε τον κομήτη στις 6 Μαρτίου 1815, παρατηρώντας από τη Βρέμη. Τότε ήταν μόλις ορατός με γυμνό μάτι. Η τροχιά του υπολογίσθηκε για πρώτη φορά από τον Καρλ Φρίντριχ Γκάους στις 31 Μαρτίου του ίδιου έτους, ενώ ο Φρίντριχ Μπέσελ υπολόγισε την περίοδο περιφοράς του γύρω από τον Ήλιο σε 73 έτη και αργότερα σε 73,9 έτη. Οι υπολογισμοί άλλων αστρονόμων εκείνη την εποχή έδωσαν τιμές περιόδου περιφοράς μεταξύ 72 και 77 ετών.

Ο κομήτης ανιχνεύθηκε για τελευταία φορά το 1956, όταν έγινε ορατός και με κιάλια. Θα περάσει και πάλι από το περιήλιο της τροχιάς του στις 30 Ιουνίου 2024 κατά τους καλύτερους υπολογισμούς. Θα περάσει όμως πιο κοντά από τη Γη κοντά στο μεθεπόμενο περιήλιό του, σε απόσταση 0,756 AU από αυτή στις 10 Ιανουαρίου 2094.

Υπάρχουν ορισμένες εικασίες ότι ο 13P/Όλμπερς είναι υπεύθυνος για μία βροχή διαττόντων που πέφτουν όχι στη Γη, αλλά στον Άρη, με ακτινοβόλο σημείο στον αστερισμό Μέγα Κύνα.
Ζεράρ ντε Νερβάλ

Ζεράρ ντε Νερβάλ ("Gérard de Nerval") ήταν το λογοτεχνικό ψευδώνυμο του Γάλλου συγγραφέα, ποιητή και μεταφραστή Ζεράρ Λαμπρυνί ("Gérard Labrunie", 22 Μαΐου 1808 – 26 Ιανουαρίου 1855), μιας σημαντικής μορφής του γαλλικού ρομαντισμού. Ο Νερβάλ είναι γνωστότερος για τις νουβέλες του και τα ποιήματά του, ίδιως για τη συλλογή "Les Filles du feu", που περιέχει τη νουβέλα "Sylvie" και το ποίημα «El Desdichado». Ως μεταφραστής, είχε σημαντικό ρόλο στη γνωριμία του γαλλόφωνου κοινού με τα έργα των Γερμανών λογοτεχνών του ρομαντισμού, όπως του Κλόπστοκ, του Σίλερ, του Μπύργκερ και του Γκαίτε. Στα ύστερα έργα του συγχώνευσε την ποίηση με τη δημοσιογραφία σε μυθοπλαστικό περιβάλλον, επηρεάζοντας τον Μαρσέλ Προυστ, ενώ η τελευταία του νουβέλα ("Aurélia ou le rêve et la vie") θεωρείται ότι επηρέασε τον Αντρέ Μπρετόν και τον σουρεαλισμό.
Ντομένικο Α΄ Κονταρίνι

Ο Ντομένικο Α΄ Κονταρίνι (Ιταλικά : "Domenico I Contarini", πέθανε το 1071) ήταν ο 30ος Δογης της Βενετίας (1043 - 1071) σαν διάδοχος του Ντομένικο Φλαμπανίκο. Οι Κονταρίνι ήταν μια από τις αρχαιότερες οικογένειες της Βενετίας με ρίζες που έφταναν μέχρι την ίδρυση της πόλης, το πρώτο έγγραφο σχετικά με τους Κονταρίνι εμφανίζεται το 960. Η οικογένεια θα δημιουργήσει τους επόμενους αιώνες περισσότερα από 20 γενεαλογικά δέντρα και μέχρι την πτώση της Δημοκρατίας (1797) θα ανεβάσει 8 δόγηδες με πρώτο τον Ντομένικο.
Τσούκοβι

Το Τσούκοβι (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Μπρεκόβιτσα

Η Μπρεκόβιτσα (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Ντόνια Γκάτα

Η Ντόνια Γκάτα (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.
Πιέτρο Τσεντρανίκο

Ο Πιέτρο Τσεντρανίκο (Ιταλικά : "Pietro Centranico") ήταν ο 28ος Δόγης της Βενετίας (1026 - 1032) με καταγωγή από τον μυθικό Ηράκλειο τον ιδρυτή της ομώνυμης πόλης βόρεια της Βενετίας. Οι ημερομηνίες γέννησης και θανάτου του Πιέτρο Τσεντρανίκο είναι άγνωστες, επελέγη νέος Δόγης της Βενετίας σε συνέλευση των ευγενών μετά την εκθρόνιση του Οττόνε Ορσεόλο. Η οικογένεια του ήταν ευγενείς αλλά χωρίς έντονη διοικητική παρουσία, δεν αναφέρεται κανένας άλλος δόγης.
Ντούμποβσκο

Το Ντούμποβσκο (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, δεν αριθμούσε κανέναν κάτοικο.
Dark Was the Night, Cold Was the Ground

Το "Dark Was the Night, Cold Was the Ground" είναι ένα gospel blues τραγούδι, το οποίο γράφτηκε και ερμηνεύθηκε από τον Blind Willie Johnson και ηχογραφήθηκε το 1927. Το κομμάτι κατά βάσει είναι ορχηστρικό, καθώς διαθέτει μόνο slide κιθάρα, την οποία παίζει ο ίδιος ο Τζονσόν, ο οποίος ήταν αυτοδίδακτος. Χαρακτηριστικό επίσης του κομματιού είναι ότι σε όλη τη διάρκεια του, ο Τζονσόν, αντί να τραγουδά μουρμουρίζει και στενάζει. 

Το τραγούδι αυτό έγινε ένα από τα 27 τραγούδια που πήγε στο διάστημα, το 1977, με το Voyager, και συμπεριλήφθηκε στον Χρυσό Δίσκο του Βόγιατζερ. Το κομμάτι έχει υποστεί δεκάδες διασκευές, ενώ έχει χρησιμοποιηθεί και σε πολλές κινηματογραφικές ταινίες. Το 2010, το κομμάτι εισήχθη στο National Recording Registry της Βιβλιοθήκης του Κογκρέσου.
Γκόριεβατς

Το Γκόριεβατς (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε πληθυσμό κατώτερο ή ίσο των κατοίκων.
Κολχαπούρ

Το Κολχαπούρ (μαράτι: कोल्हापूर) είναι ιστορική πόλη της Μαχαράστρα. Είναι η έδρα της επαρχίας Κολχαπούρ. Πριν από την ανεξαρτησία της Ινδίας, το Κολχαπούρ ήταν ηγεμονικό κράτος που κυβερνόταν από τους Μποσάλε Τσχατραπάτι της Αυτοκρατορίας των Μαράτα.
Οττόνε Ορσεόλο

Ο Οττόνε Ορσεόλο (Ιταλικά : "Ottone Orseolo", 992 - 1032), 27ος Δόγης της Βενετίας (1008 - 1026) ήταν τρίτος γιος του δόγη Πιέτρο Β΄ Ορσεόλο και της Μαρίας Καντιάνο. Διαδέχθηκε τον πατέρα του σε ηλικία 16 ετών και έγινε ο νεώτερος δόγης στην Βενετσιάνικη ιστορία.
Γκόρνι Τίσκοβατς

Το Γκόρνι Τίσκοβατς (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε κατοίκους.

Προ του Πολέμου της Βοσνίας, το χωριό του Γκόρνι Τίσκοβατς αποτελούσε μέρος του Δήμου του Ντρβαρ, ο οποίος επίσης ευρίσκεται εντός της Ομοσπονδίας της Βοσνίας και Ερζεγοβίνης, όμως εντός του Καντονιού 10.
Άντζελα Σαραφιάν

Η Άντζελα Σαραφιάν ("Angela Sarafyan", αρμένικα: "Անժելա Սարաֆյան", 30 Ιουνίου 1983) είναι Αρμένια-Αμερικανίδα ηθοποιός.
Το ξέρουν όλοι

Το ξέρουν όλοι (πρωτότυπος τίτλος: Todos lo saben) είναι ισπανική ταινία του 2018 σε σκηνοθεσία και σενάριο του Ασγκάρ Φαραντί.
Johnny B. Goode

Το Johnny B. Goode είναι rock and roll τραγούδι του 1958, που γράφτηκε και ηχογραφήθηκε από τον Chuck Berry. Το κομμάτι έγινε μεγάλη επιτυχία ήδη από τη στιγμή που κυκλοφόρησε, φτάνοντας στο νούμερο 2 στο "Billboard", και νούμερο 8 στα "Hot 100". To 1958 είχε κυκλοφορήσει το single, το οποίο συμπεριλήφθηκε στο άλμπουμ "Chuck Berry Is on Top" (1959). Το κομμάτι έχει διασκευαστεί δεκάδες φορές. 

Πρόκειται για ένα από τα γνωστότερα τραγούδια του 20ου αιώνα. Στην λίστα του περιοδικού "Rolling Stone" τα "500 Σπουδαιότερα Τραγούδια όλων των εποχών", μπήκε και κατέβαλε την 17η θέση. Το 1977, είχε συμπεριληφθεί στο Voyager Golden Record, μαζί με άλλα τραγούδια και ήχους που έστειλα η NASA στο διάστημα.
Ντομένικο Φλαμπανίκο

Ο Ντομένικο Φλαμπανίκο (Ιταλικά : "Domenico Flabanicodied", πέθανε το 1043) ήταν ο 29ος Δόγης της Βενετίας (1032 - 1043), διαδέχθηκε τον Πιέτρο Τσεντρανίκο μετά την παραίτηση του (1032)
Ο Ντομένικο Φλαμπανίκο ανέλαβε την Δημοκρατία της Βενετίας σε μεγάλο χάος, ο προκάτοχος του παραιτήθηκε χάρη στις εκτεταμένες προσπάθειες ευγενών να επαναφέρουν τον Οττόνε Ορσεόλο που ζούσε εξόριστος στην Κωνσταντινούπολη. Ο Οττόνε στο μεταξύ πέθανε και πολλοί θαυμαστές της οικογένειας Ορσεόλο έκαναν νέες προσπάθειες να ανεβάσουν στην θέση του δόγη τον μικρότερο αδελφό του Ντομενικο Ορσεόλο. Ο λαός της Βενετίας όμως με έντονα δημοκρατικά αισθήματα μισούσε οποιαδήποτε προσπάθεια επιβολής κληρονομικής ηγεσίας.
Κλέφτες καταστημάτων

Το Κλέφτες καταστημάτων (αγγλικά: "Shoplifters", ιαπωνικά: 万引き家族) είναι ιαπωνική ταινία του 2018 σε σκηνοθεσία και σενάριο του Χιροκάζου Κόρε-έντα.
Σεσίλια Καρράνζα Σαρόλι

Η Σεσίλια Καρράνζα Σαρόλι (γενν. 29 Δεκεμβρίου 1986) είναι Αργεντινή αθλήτρια της ιστιοπλοΐας. Στους Θερινούς Ολυμπιακούς Αγώνες 2016, κατέκτησε το χρυσό μετάλλιο στην κατηγορία Νάκρα 17, μαζί με τον Σαντιάγκο Λάνγκε. Έχει κατακτήσει την 8η και 21η θέση στο Λέιζερ Ράντιαλ στους Ολυμπιακούς Αγώνες 2008 και 2012 αντίστοιχα.
Σάβιλ Ρόου

μικρογραφία|Η Σάβιλ Ρόου στη διασταύρωση με την οδό Burlington Gardens
Η "Σάβιλ Ρόου'" ή Savile Row (προφέρεται /ˌsævɪl ˈroʊ/) είναι δρόμος στο Μέιφερ του κεντρικού Λονδίνου, και είναι γνωστός κυρίως για την παραδοσιακή κατά παραγγελία ραπτική για άνδρες. Ο δρόμος είχε ποικίλη ιστορία που περιλαμβάνει την στέγαση της έδρας της Βασιλικής Γεωγραφικής Εταιρείας στο νούμερο 1 της Σάβιλ Ρόου, όπου σχεδιάστηκαν και εν τέλει πραγματοποιήθικαν σημαντικές βρετανικές εξερευνήσεις στην Αφρική και τον Νότιο Πόλο, και πιο πρόσφατα το γραφείο Apple των Beatles στο νούμερο 3, όπου η τελική ζωντανή παράσταση της μπάντας πραγματοποιήθηκε στο πάνω όροφο του κτιρίου.
Πωλ Γκούντμαν

O Πωλ Γκούντμαν (· Νέα Υόρκη, 9 Σεπτεμβρίου 1911 – Νιου Χάμσαϊρ, 2 Αυγούστου 1972)
ήταν Αμερικανός, συγγραφέας, ποιητής, κριτικός λογοτεχνίας και ψυχοθεραπευτής, γνωστός κυρίως ως αναρχικός στοχαστής και φιλόσοφος, καθώς και ως κριτικός της εκπαίδευσης και της κοινωνίας. Συχνά αναφέρεται ως κοινωνιολόγος, ωστόσο ο ίδιος το αρνείτο, έχοντας τονίσει μάλιστα σε μια ομιλία του το 1964 στο Experimental College του San Francisco State University ότι δεν μπορεί να διαβάσει κοινωνιολογία διότι συχνά τα κοινωνιολογικά κείμενα είναι άψυχα. 

Ο Γκούντμαν έχει συγγράψει πολλά βιβλία, μεταξύ των οποίων συμπεριλαμβάνονται τα "Growing Up Absurd" (1960), "The Community of Scholars" (1962), καθώς και το "Compulsory Miseducation" (1964), μια οξεία κριτική των αμερικανικών σχολείων και του αμερικανικού εκπαιδευτικού συστήματος. Ο Γκούντμαν ανέπτυξε ακτιβιστική δράση κατά τη δεκαετία του 1960 στο πλαίσιο της ειρηνιστικής Αριστεράς και το έργο του υπήρξε πηγή έμπνευσης και σημείο αναφοράς του φοιτητικού κινήματος εκείνης της περιόδου. Επίσης, υπήρξε συνιδρυτής της μεθόδου της μορφολογικής ψυχολογίας (Gestalt therapy). Είναι συνιδρυτής της θεραπείας Gestalt στην Αμερική και μαζί με το αδελφό του, Πέρσιβαλ Γκούντμαν, έγραψε ένα κλασικό βιβλίο για την πολεοδομία, το "Communitas".
Πιέτρο Α΄ Ορσεόλο

Ο Πιέτρο Α΄ Ορσεόλο ("Peter Urseolus", 928 - 10 Ιανουαρίου 987) ήταν ο 23ος Δόγης της Βενετίας (976 - 978). Παραιτήθηκε αιφνίδια ένα βράδυ από τα καθήκοντα του για να γίνει μοναχός, εισήλθε στο Τάγμα των Καμαλδολέζων και αγιοποιήθηκε από την Καθολική εκκλησία (1731). Ο Βενετός βιβλιοθηκάριος Τζιουζέππε Μπετινέλλι δημοσίευσε μια έκδοση της βιογραφίας του (1733) που είχε γράψει ο διάσημος αιρετικός Φρίαρ Φουλγκένζιο Μανφρέντι (1606).
Βιτάλε Καντιάνο

Ο Βιτάλε Καντιάνο (Ιταλικά : "Vitale Candiano", πέθανε το 979), 24ος Δόγης της Βενετίας (978 - 979) και τελευταίος Δόγης από την Οικογένεια Καντιάνο ήταν γιος του 22ου δόγη Πιέτρο Δ΄ Καντιάνο από την πρώτη του σύζυγο Γιοβανίτσια Καντιάνο. Ο πατέρας του και ο μικρότερος ετεροθαλής αδελφός του Πιέτρο Ε΄ σκοτώθηκαν σε επανάσταση με εμπρησμό (976). Εξελέγη από την Συνέλευση Δόγης της Βενετίας αφού είχε δραπετεύσει στην Σαξονία όταν έγινε η επανάσταση εναντίον του πατέρα του, ο προκάτοχος του Πιέτρο Α΄ Ορσεόλο εγκατέλειψε την Βενετία για να γίνει μοναχός. Παραιτήθηκε ύστερα από 14 μήνες και τον διαδέχτηκε ο σύζυγος της ανιψιάς του. Η κόρη του Μαρία παντρεύτηκε τον Πιέτρο Β΄ Ορσεόλο.

Οι σχέσεις ανάμεσα στην Βενετία και την δύση ήταν άστατες, οι κάτοικοι της Βενετίας εξεγέρθηκαν και δολοφόνησαν τον Πιέτρο Δ΄ Καντιάνο που ήταν δεσποτικός ηγεμόνας αλλά τον υποστήριζε ο Όθων Β΄ της Αγίας Ρωμαϊκής Αυτοκρατορίας, με τον δεύτερο γάμο του απέκτησε δεσμούς με τον αυτοκράτορα και τον βασιλιά της Ιταλίας. Σε 14 μήνες μετά την εκλογή του ο Βιτάλε Καντιάνο παραιτήθηκε για λόγους υγείας, αποσύρθηκε στην μονή του Αγίου Ιλαρίωνος, πέθανε μόλις τέσσερις μέρες αργότερα και τάφηκε εκεί.
Πριβόλνογιε

Το Πριβόλνογιε () είναι μια αγροτική τοποθεσία ("σέλο") στην επαρχία Κρασνογκβαρντέισκι του κράι Σταυρούπολης στη Ρωσία. Βρίσκεται στον ποταμό Γιεγκόρλικ και το 2010 είχε πληθυσμό 3.350 κατοίκων.
Ανατολικά Γκατ

Τα Ανατολικά Γκατ είναι μια ασυνεχής οροσειρά που εκτείνεται παράλληλα με την ανατολική ακτή της ινδικής χερσονήσου, ευρισκόμενη εξ ολοκλήρου στην Ινδία. Το βόρειο άκρο τους βρίσκεται στη βόρεια Ορίσα, διασχίζουν τις πολιτείες Άντρα Πραντές και Ταμίλ Ναντού, ενώ μεμονωμένοι λόφοι τους υπάρχουν στην Καρνάτακα και στο διαμέρισμα Γουαγιανάντ της Κεράλα. Είναι διαβρωμένη παλαιά οροσειρά, σε μεγάλο μέρος της δασωμένη και διαρρεόμενη από 4 μεγάλους ποταμούς, τους Γκοντάβαρι, Μαχανάντι, Κρίσνα και Κάβερι.

Στα δυτικά της οροσειράς απλώνεται το Οροπέδιο Ντέκκαν και μετά από αυτό τα Δυτικά Γκατ, οροσειρά υψηλότερη από τα Ανατολικά Γκατ. Το μέγιστο υψόμετρο των Ανατολικών Γκατ είναι 1.680 μέτρα.
Τόμας Ζάιατς

Ο Τόμας Ζάιατς (γενν. 22 Σεπτεμβρίου 1985) είναι Αυστριακός αθλητής της ιστιοπλοΐας.

Κατέκτησε το χάλκινο μετάλλιο στην κατηγορία Νάκρα 17 στους Θερινούς Ολυμπιακούς Αγώνες 2016 στο Ρίο ντε Τζανέιρο, μαζί με την Τάνια Φρανκ.
Ktheju tokës

Το Ktheju tokës είναι ένα τραγούδι της Αλβανίδας τραγουδίστριας Γιονίντα Μαλίτσι εκπροσώπησε την στον στο Τελ Αβίβ του Ισραήλ.

Σε συνέντευξή του με τον δικτυακό τόπο των φίλων της Eurovision, το Wiwibloggs, η Maliqi αποκάλυψε ότι το τραγούδι γράφτηκε "για Αλβανούς, για μετανάστες, για όλους τους ανθρώπους σε όλο τον κόσμο". Οι στίχοι ασχολούνται με το θέμα της Αλβανικής μετανάστευσης, ειδικά σε σχέση με τον Πόλεμο του Κοσσυφοπεδίου.

Το τραγούδι προκρίθηκε στον μεγάλο τελικό, όπου στις 18 Μαΐου κατέλαβε την 17η θέση, λαμβάνοντας 90 βαθμούς.
Κάρλο Αϊρόλντι

Ο Κάρλο Αϊρόλντι ("Carlo Airoldi", 21 Σεπτεμβρίου 1869 – 18 Ιουνίου 1929) ήταν Ιταλός μαραθωνοδρόμος, γνωστός κυρίως από την περιπέτειά του στους Ολυμπιακούς Αγώνες του 1896 στην Αθήνα.
Σίριλ Ραμαφόζα

Ο Σίριλ Ραμαφόζα (Matamela Cyril Ramaphosa, 17 Νοεμβρίου 1952-) είναι πολιτικός από τη Νότια Αφρική και ο πέμπτος Πρόεδρος της Νότιας Αφρικής. Έγινε πρόεδρος μετά την παραίτηση του Τζέικομπ Ζούμα. Προηγουμένως ήταν ακτιβιστής κατά του απαρτχάιντ, αρχηγός συνδικάτων, επιχειρηματίας και αντιπρόεδρος της χώρας του από το 2014 ως το 2018. Εξελέγη πρόεδρος του Αφρικανικού Εθνικού Κογκρέσου (ANC) στο 54ο Εθνικό Συνέδριο του ANC τον Δεκέμβριο του 2017. Είναι, επίσης, πρώην πρόεδρος της Επιτροπής Εθνικού Σχεδιασμού. Το 2020-2021 άσκησε την προεδρία της Αφρικανικής Ένωσης.

Είναι μέλος της εθνοτικής ομάδας Βέντα και ο πρώτος πρόεδρος της Νότιας Αφρικής από την ομάδα.
Σερμπούκ

Η Σερμπούχι Σαργκσιάν (Αρμένικα: Սրբուհի Սարգսյան, γεν. στις 3 Απριλίου 1994), επαγγελματικά γνωστή ως Σερμπούκ, είναι Αρμένισσα τραγουδίστρια. Η Sargsyan πρωτοεμφανίστηκε στην πρώτη σεζόν της Αρμενικής έκδοση του The X Factor, όπου έλαβε την πρώτη θέση. Το 2018, αγωνίστηκε στην όγδοη σεζόν του The Voice της Ουκρανίας, παίρνοντας την τέταρτη θέση. Η Σερμπούκ εκπροσώπησε την Αρμενία στο διαγωνισμό τραγουδιού της Eurovision 2019 χωρίς να καταφέρει να προκριθεί στον μεγάλο τελικό.
Κώστας Καρπαθάκης

Ο Κώστας Καρπαθάκης (Πειραιάς, 1929-2019) ήταν Έλληνας παλαίμαχος ποδοσφαιριστής που αγωνιζόταν σαν επιθετικός. Αγωνίστηκε τις δεκαετίες του '40 και του '50 αποκλειστικά σε συλλόγους του Πειραιά.
Τζιοβάννι Ορσεόλο

Ο Τζιοβάννι Ορσεόλο (981 - 1006), ο πρώτος Βενετός που κράτησε εξουσία στην Δαλματία και πήρε τον τίτλο του "Δούκα της Δαλματίας" ήταν μεγαλύτερος γιος του Δόγη της Βενετία Πιέτρο Β΄ Ορσεόλο και της Μαρίας Καντιάνο. Απεστάλλη στην Κωνσταντινούπολη να ακολουθήσει ένα σχέδιο που συμφώνησαν ο πατέρας του και ο Βυζαντινός αυτοκράτορας Βασίλειος Β´ για να κατακτήσουν την Δαλματία και να παραμείνει υπό Βυζαντινή κυριαρχία. Όταν έφτασε ο επίσκοπος του Ολίβολο του παρουσίασε το σχέδιο για εισβολή στην περιοχή που ήταν επιτυχές και η Δημοκρατία της Βενετίας απέκτησε τον έλεγχο στις Δαλματικές ακτές.

Την εποχή που βρισκόταν στην Κωνσταντινούπολη παντρεύτηκε την Μαρία Αργυροπουλίνα κόρη του δεύτερου ξαδέλφου του αυτοκράτορα Βασιλείου του Βουλγαροκτόνου και μελλοντικού αυτοκράτορα Ρωμανού Γ΄ Αργυρού και της Ελένης Σκλήραινας (1004). Με τον γάμο έγινε δεύτερος στην τάξη στην Δημοκρατία της Βενετίας μετά τον πατέρα του και συγκυβερνήτης. Πέθανε σε δυο χρόνια από επιδημία πανώλης (1006), από την ίδια επιδημία πέθαναν η σύζυγος του και ο νεογέννητος γιος του, τον διαδέχθηκε στα αξιωματα του ο τρίτος αδελφός του Οττόνε Ορσεόλο που θα γίνει κατόπιν Δόγης της Βενετίας (1008).
Πουρούλια

Η Πουρούλια (βεγγαλικά: পুরুলিয়া), επίσης γνωστή ως πόλη Μανμπούμ, είναι πόλη που βρίσκεται στην πολιτεία της Δυτικής Βεγγάλης στην Ινδία και δημιουργήθηκε το 1876. Στην πόλη εδρεύει και η επαρχία Πουρούλια. Η Πουρούλια βρίσκεται στα βόρεια του ποταμού Κανγκσαμπάτι. 

Βρίσκεται σε υψόμετρο 240 μέτρων. Το 2015, ο πληθυσμός της πόλης ήταν 406.540 άτομα.
Σέσαρ Βιλανουέβα

Ο Σέσαρ Βιλανουέβα (César Villanueva Arévalo, 1946-) είναι Περουβιανός πολιτικός και πρωθυπουργός του Περού από τον Απρίλιο του 2018 ως τις 8 Μαρτίου 2019. Υπηρέτησε ξανά στο ίδιο αξίωμα από τις 31 Οκτωβρίου 2013 έως τις 24 Φεβρουαρίου 2014. Το 2007 έγινε πρόεδρος της Περιοχής Σαν Μαρτίν. Για πρώτη φορά ανέλαβε πρωθυπουργός έχοντας διοριστεί από τον πρόεδρο Ογιάντα Ουμάλα στις 31 Οκτωβρίου 2013, και είναι προσκείμενος στα κεντροαριστερά κόμματα.
Χωριό του Αγίου Βασίλη

Το Χωριό του Αγίου Βασίλη είναι ένα θεματικό πάρκο που βρίσκεται περίπου 8 χλμ. από το Ροβανιέμι,στην Φινλανδία. Ανάμεσα στα αξιοθέατα του πάρκου είναι το γραφείο του Άγιου Βασίλη και το ταχυδρομείο , όπου κάθε χρόνο καταφθάνουν γράμματα από παιδιά από όλο τον κόσμο.

Στο πάρκο υπάρχουν πολλά αξιοθέατα, όλα σχετικά με τον Αϊ-Βασίλη και την περιοχή της Λαπωνίας, και στο πάτωμα είναι συμβολικά χαραγμένο το ακριβές σημείο στο οποίο, σύμφωνα με τις συντεταγμένες του γεωγραφικού πλάτους, βρίσκεται ο αρκτικός κύκλος.

Μέσα σε μια σπηλιά, όχι μακριά από το Χωριό του Αγίου Βασίλη είναι το Santa Park, άλλο ένα παρκο αναψυχής.
Κάλατι

Το Κάλατι (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Μπίχατς, εντός του Καντονιού της Ούνα-Σάνα και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε πληθυσμό κατώτερο ή ίσο των κατοίκων.
Πιέτρο Γ΄ Καντιάνο

Ο Πιέτρο Γ΄ Καντιάνο (Ιταλικά : "Pietro III Candiano", πέθανε το 959), Δόγης της Βενετίας (942 - 959) από την Οικογένεια Καντιάνο ήταν γιος του δόγη Πιέτρο Β΄ Καντιάνο. Το 948 εξεστράτευσε με 33 γαλέρες για να τιμωρήσει τους Ναρεντίνους πειρατές στην Δαλματία για συνεχείς επιδρομές σε Βενετσιάνικα πλοία στην Αδριατική Θάλασσα που συνεχίστηκαν μέχρι την εποχή του Πιέτρο Β΄ Ορσεόλο. Η δόγισσα του ήταν η Ριχίλδη Καντιάνο.
Απέκτησε δυο γιους τον μετέπειτα δόγη Πιέτρο Δ΄ Καντιάνο και τον Ντομένικο Καντιάνο, επίσκοπο του Τορκέλλο.
Ουίν Μιντ

Ο Ουίν Μιντ (Win Myint, βιρμανικά: wɪ́ɴ mjɪ̰ɴ|) (γεννημένος στις 8 Νοεμβρίου 1951) είναι πολιτικός και πρώην κρατούμενος στη Μιανμάρ. Από τις 30 Μαρτίου 2018 ως την 1η Φεβρουαρίου 2021 υπηρέτησε ως ο 10ος Πρόεδρος της Μιανμάρ. 

Για την συμμετοχή του στην εξέγερση 8888, φυλακίστηκε από τη χούντα ως το 1990.

Διετέλεσε Πρόεδρος της Βουλής των Αντιπροσώπων της Μιανμάρ από το 2016 ως το 2018 και υπηρέτησε ως βουλευτής της Pyithu Hluttaw από το 2012 ως το 2018. Ο Ουίν Μιντ σπούδασε γεωλογία στο Πανεπιστήμιο της Ραγκούν θεωρείται σημαντικός σύμμαχος της κρατικής συμβούλου (και ντε φάκτο αρχηγού της κυβέρνησης), Αούν Σαν Σου Κίι. Είναι παντρεμένος με την Τσο Τσο και έχουν μία κόρη.

Ο Μιντ εξελέγη πρόεδρος της χώρας του από τη Συνέλευση της Ένωσης (Pyidaungsu Hluttaw) στις 28 Μαρτίου 2018, λαμβάνοντας 403 ψήφους επί συνόλου 636 βουλευτών.

Στις 17 Απριλίου 2018 ο νέος πρόεδρος χορήγησε αμνηστία σε 8.500 κρατουμένους, μεταξύ των οποίων και σε 51 ξένους και 36 πολιτικούς κρατουμένους.

Έπειτα από στρατιωτικό πραξικόπημα την 1η Φεβρουαρίου 2021, ανατράπηκε και συνελήφθη από το στρατό.
Μαρία Αργυροπουλίνα

Η Μαρία Αργυροπουλίνα ή Μαρία Αργυρή (πέθανε το 1007) ήταν εγγονή του Βυζαντινού αυτοκράτορα Ρωμανού Β΄ και ανιψιά των επίσης αυτοκρατόρων Βασιλείου του Βουλγαροκτόνου και Κωνσταντίνου Η΄. Στα "Βενετσιάνικα Χρονικά" που έγραψε ο Ιωάννης ο Διάκονος η Μαρία καταγράφεται σαν κόρη ενός ευγενούς πατρικίου με το επώνυμο "Αργυρόπουλος" και γόνος αυτοκρατορικής οικογένειας. Η πληροφορία επιβεβαιώνεται από τον Βενετό ιστορικό και δόγη Αντρέα Ντάντολο που γράφει ότι ήταν ανιψιά του αυτοκράτορα Βασιλείου του Βουλγαροκτόνου, σαν μέλος της οικογένειας των Αργυρόπουλων πιθανότερος συγγενής της θεωρείται ο Ρωμανός Γ΄ Αργυρός.
Διεθνές Στάδιο Καλίφα

Το Διεθνές Στάδιο Καλίφα (Αραβικά: ملعب خليفة الدولي), επίσης γνωστό ως Εθνικό Στάδιο, είναι ένα στάδιο πολλών χρήσεων στο Κατάρ.

Το στάδιο θα φιλοξενήσει το Παγκόσμιο Πρωτάθλημα Στίβου 2019, καθώς και το Παγκόσμιο Κύπελλο Ποδοσφαίρου 2022.
Πιέτρο Δ΄ Καντιάνο

Ο Πιέτρο Δ΄ Καντιάνο (Ιταλικά : "Pietro IV Candiano", πέθανε στις 11 Αυγούστου 976), ο 22ος παραδοσιακά και 20ος ιστορικά Δόγης της Βενετίας (959 - 976) ήταν μεγαλύτερος γιος του Πιέτρο Γ΄ Καντιάνο και της Ριχίλδης Καντιάνο. Ο Πιέτρο Δ΄ είχε συμβασιλεύσει με τον πατέρα του που τον είχε επιλέξει διάδοχο. Ο πατέρας του προσπάθησε να δημιουργήσει κληρονομική μοναρχία στην Βενετία και προκάλεσε την οργή του λαού της πόλης που επιχείρησε να τον θανατώσει. Ο Πιέτρο Δ΄ έσωσε τον πατέρα του, τον φυγάδευσε με μια ομάδα οπαδών του στον Γκυ της Ιβρέας, εκείνος με την σειρά του τον έστειλε στον δικό του πατέρα Βασιλιά της Ιταλίας Βερεγγάριο Β΄.
Οικογένεια Ορσεόλο

thumb|right|250px|Ο Πιέτρο Β΄ Ορσεόλο και ο γιος του Οττόνε σε μικρογραφία του 16ου αιώνα στα ανάκτορα των Δόγηδων.
Η Οικογένεια Ορσεόλο ήταν μια παλιά οικογένεια πατρικίων στην Δημοκρατία της Βενετίας που κυβέρνησε την πόλη τον 10ο και τον 11ο αιώνα με τρεις δόγηδες, η οικογένεια κατάγεται από τους πρώτους Δόγηδες της Δημοκρατίας Τεοντάτο και Όρσο.

*Πιέτρο Α΄ Ορσεόλο, ο πρώτος δόγης της οικογένειας που κυβέρνησε την Βενετία (976 - 978), διαδέχτηκε τον δόγη Πιέτρο Δ΄ Καντιάνο που δολοφονήθηκε λόγω του αυταρχισμού του (976). Σε δυο χρόνια δραπέτευσε από την εξουσία για να γίνει μοναχός και στην συνέχεια ερημίτης, τον διαδέχθηκε ο μικρότερος αδελφός του Πέτρου Δ΄ Καντιάνο Βιτάλε Καντιάνο. Κυβέρνησε με μεγάλη φιλανθρωπία, ίδρυσε πολλά ιδρύματα και ανακατασκεύασε την Βασιλική του Αγίου Μάρκου και τα ανάκτορα των δόγηδων που είχαν υποστεί φθορές πριν ανέβει στην εξουσία. Αγιοποιήθηκε από την Καθολική Εκκλησία και η μνήμη του εορτάζεται στις 19 Ιανουαρίου.
*Πιέτρο Β΄ Ορσεόλο, γιος του προηγουμένου και Δόγης της Βενετίας (991 - 1009), διαδέχθηκε μια μεγάλη σειρά ανίκανων δόγηδων που έφεραν παρακμή στον πόλη της Βενετίας. Συμμάχησε με τον Βυζαντινό αυτοκράτορα Βασίλειο τον Βουλγαροκτόνο και κέρδισε μεγάλα προνόμια των Βενετών εμπόρων στην Κωνσταντινούπολη.. Κατέκτησε τα νησιά Λάστοβο και Κόρτσουλα στις Δαλματικές ακτές και εξασφάλισε την μελλοντική κυριαρχία των Βενετσιάνων στην Δαλματία. Αποσύρθηκε σε μοναστήρι πριν τον θάνατο του και όρισε συγκυβερνήτη τον τρίτο γιο του Οττεόνε που τον διαδέχθηκε (1008) παραβιάζοντας τις δημοκρατικές αρχές της πόλης.
*Οττόνε Ορσεόλο διαδέχθηκε τον πατέρα του σε ηλικία 18 ετών (1008) παραβιάζοντας τους δημοκρατικούς κανόνες με συμπεριφορά κληρονομικού μονάρχη και όχι εκλεγμένου κυβερνήτη σε μια δημοκρατία. Ο Οττεόνε διόρισε με αλαζονεία τα αδέλφια του στις πατριαρχικές θέσεις, αλλά παράλληλα είχε άριστες σχέσεις με την Βυζαντινή Αυτοκρατορία και όλες τις μεγάλες δυνάμεις της εποχής του. Η συμπεριφορά του εξόργισε τους Βενετσιάνους που τον ανέτρεψαν, τον έστειλαν εξορία στην Κωνσταντινούπολη και διόρισαν στην θέση του δόγη τον Πιέτρο Τσεντρανίκο. Οι σύμμαχοι του αντέδρασαν ακυρώνοντας όλα τα εμπορικά προνόμια της Βενετίας και έφεραν την Δημοκρατία σε απελπιστική κατάσταση, ο ίδιος πέθανε όταν οι Βενετσιάνοι επιχείρησαν απελπισμένα να τον επαναφέρουν.
Στέφανο Λάντι

Ο Στέφανο Λάντι ("Stefano Landi", 1586 ή 1587 – 28 Οκτωβρίου 1639) ήταν Ιταλός συνθέτης και δάσκαλος της πρώιμης ρωμαϊκής σχολής της πρώιμης μουσικής μπαρόκ. Συνέθεσε μεταξύ άλλων την πρώτη όπερα με ιστορικό θέμα, τη "Sant'Alessio" (1632).
Αυτός, αυτή και τα μυστήρια

«Αυτός, αυτή και τα μυστήρια» («Moonlighting») είναι τίτλος Αμερικανικής τηλεοπτικής σειράς υψηλού κόστους (καθώς κάθε επεισόδιο στοίχιζε περισσότερο από 3.000.000 δολάρια) του Glenn Gordon Caron για λογαριασμό του δικτύου «A.B.C.», που προβλήθηκε στις ΗΠΑ από τις 3 Μαρτίου 1985 έως τις 14 Μαΐου του 1989, σε συνολικά 67 επεισόδια που έγραψε και σκηνοθέτησε μία πλειάδα συνεργατών, με βασικούς πρωταγωνιστές τη Σίμπιλ Σέπερντ και τον Μπρους Γουίλις. 
Η θεματολογία της σειράς ήταν αστυνομική, με στοιχεία ρομάντσου και περιπέτειας. Η σειρά προβλήθηκε, επίσης, από την ελληνική τηλεόραση, γνωρίζοντας σημαντική δημοφιλία.
Γιώργος Μοσχίδης

Ο Γιώργος Μοσχίδης (Καβάλα, 1931 - Αθήνα, 24 Δεκεμβρίου 2018) ήταν Έλληνας ηθοποιός του θεάτρου, του σινεμά και της τηλεόρασης, από τους σπουδαιότερους καλλιτέχνες του χώρου. Παιδί αγροτικής οικογένειας της Μακεδονίας που ασχολιόταν με τα καπνά, ο Μοσχίδης σπούδασε υποκριτική στο σχετικό τμήμα στο Ωδείο Θεσσαλονίκης και ξεκίνησε τη σταδιοδρομία του στο λεγόμενο «σανίδι» το 1948, σε ηλικία 15 ετών, ενώ το 1952 πραγματοποίησε την επαγγελματική του «πρεμιέρα» με το θίασο της Μαίρης Αρώνη και της Βάσως Μανωλίδου. 

Δίδαξε σε διάφορες Δραματικές Σχολές, ενώ υπήρξε και ενεργό μέλος του συνδικαλιστικού κινήματος.

Ερμήνευσε πάρα πολλούς ρόλους του κλασικού και σύγχρονου ρεπερτορίου του θεάτρου, όπως και Αρχαία Τραγωδία, πήρε μέρος σε αρκετές ταινίες του ελληνικού κινηματογράφου, ενώ συμμετείχε και σε μερικά σίριαλ της τηλεόρασης.

Απεβίωσε ηλικία 87 ετών στις 24 Δεκεμβρίου του 2018
Πιέτρο Παρτετσιπάτσιο

Ο Πιέτρο Παρτετσιπάτσιο (Ιταλικά : "Pietro Partecipazio", πέθανε το 942), 20ος Δόγης της Βενετίας (939 - 942) από την Οικογένεια Παρτετσιπάτσιο ήταν γιος του 18ου δόγη Όρσο Β΄ Παρτετσιπάτσιο. Δεν υπάρχει καμιά σημαντική πληροφορία για τον ίδιο εκτός του ότι πέθανε τρία χρόνια μετά την ημερομηνία που ανακηρύχτηκε Δόγης της Βενετίας, τάφηκε στην εκκλησία του Σαιν ντι Αμίανα μαζί με τον πατέρα του.
Οικογένεια Μικιέλ

Η Οικογένεια Μικιέλ ήταν μια από τις 12 "Αποστολικές Οικογένειες" που κυβέρνησε την Δημοκρατία της Βενετίας με τρεις δόγηδες

*Βιτάλε Α΄ Μικιέλ Δόγης της Βενετίας (1095 - 1102) σαν διάδοχος του Βιτάλε Φαλιέρ. Ο Πάπας Ουρβανός Β΄ κήρυξε την εποχή του την Α΄ Σταυροφορία, ο ίδιος αρνήθηκε αρχικά την συμμετοχή του αλλά όταν είδε πανευρωπαϊκή συμμετοχή άλλαξε γνώμη. Τον Ιούλιο του 1099 εξέπλευσε από την Βενετία με 207 πλοία αλλά έφτασε στους Αγίους Τόπους όταν ο Γοδεφρείδος του Μπουιγιόν είχε καταλάβει την Ιερουσαλήμ. Παντρεύτηκε την Φελίτσια Κορνάρο που είχε δυναμική συμμετοχή στην πολιτική του.
*Ντομένικο Μικιέλ, δόγης της Βενετίας (1117 - 1130) εγγονός του Βιτάλε Α΄ Μικιέλ. Νίκησε τους Φατιμίδες που είχαν συλλάβει τον Βαλδουίνο Β΄ της Ιερουσαλήμ και δέχτηκε σημαντικά εμπορικά προνόμια και φοροαπαλλαγές. Στην επιστροφή του λεηλάτησε βίαια περιοχές του Ελληνικού χώρου ιδιαίτερα τα νησιά στο Αιγαίο Πέλαγος
*Βιτάλε Β΄ Μικιέλ, δόγης της Βενετίας (1156 - 1172) γιος του Ντομένικο Μικιέλ. Την εποχή του ο αυτοκράτορας Μανουήλ Α΄ Κομνηνός ακύρωσε τα προνόμια που είχε η Βενετία στην Κωνσταντινούπολη και τα παραχώρησε στις αντίπαλες Ιταλικές πόλεις ειδικά στην Γένοβα. Οι Βενετοί επιτέθηκαν στην Γενοβέζικη συνοικία και ο αυτοκράτορας διέταξε απέλαση και κατάσχεση της περιουσίας των Βενετσιάνων που ζούσαν στην Πόλη (1171). Ο Βιτάλε Β΄ προχώρησε σε εκστρατεία εναντίον του Βυζαντίου αλλά ο στρατός του έπεσε στην παγίδα του Μανουήλ και αποδεκατίστηκε από την πανώλη. Μετά την επιστροφή του στην Βενετία οι κάτοικοι τον κατηγόρησαν σαν υπεύθυνο για την αποτυχία στην Βυζαντινή εκστρατεία και δολοφονήθηκε. Ο γιος του Νικολό παντρεύτηκε την Μαρία κόρη του Λαδίσλαου Β΄ της Ουγγαρίας.
Αιγάν

Ο Αιγάν ήταν ένα βυζαντινός στρατηγός, Ουνικής καταγωγής, κατά τη διάρκεια της βασιλείας του αυτοκράτορα Ιουστινιανού(527-565).

Το όνομα του χαρακτηριζεται ως ιρανικής καταγωγής από τον Ferdinand Justi και από τον Otto Maenchen-Helfen. Ο Justi δεν ακολουθεί μια ετυμολογία για τη λέξη, αλλά ταξινομεί το όνομα μεταξύ άλλων με καταλήξεις σε -an ή gan. Ο Maenchen-Helfen προτείνει ότι προέρχεται από την τουρκική και ίσως ήταν ένα από τα έξι παιδιά του Ογκούζ Χαν.

Αναφέρεται για πρώτη φορά τον Ιούνιο του 530, στη Μάχη του Δάρας, όπου πήρε μέρος μαζί με τον Σουνίκα και 600 Ιππείς υπό τις διαταγές του Βελισάριου. Βοήθησαν να κρατήσουν την αριστερή περσική πτέρυγα και στη συνέχεια να ενισχύσουν τη βυζαντινή δεξιά πτέρυγα που ήταν υπό τη διοίκηση των Σίμμα και Ασκάνης. Το 533 ο Αιγάν ήταν μέρος της προσωπικής φρουράς του Βελισάριου που τον έδωσε κύρος στο στρατό.

Το 533 ήταν από τους τέσσερις αρχηγούς των ιππέων που έστειλε ο Βελισάριος σε μια εκστρατεία εναντίον των Βανδάλων. Οι άλλοι ήταν ο Ρουφίνο, ο Πάππος και ο Βάρβαρος. Συμμετείχε στη μάχη του Τρικαμάρο ως ένας από τους διοικητές της δεξιάς Βυζαντινής πλευράς. Το καλοκαίρι του 534, όταν ο Βελισάριος επέστρεψε στην Κωνσταντινούπολη, ο Αιγάν παρέμεινε στην Αφρική, κοντά στον Ρουφίνο, υπό τις διαταγές του Σολομών. Αργότερα το ίδιο έτος κατά πάσα πιθανότητα ως διοικητής του ιππικού μαζί με τον Ρουφίνο έστησαν ενέδρα στον βανδαλικό στρατό, κερδίζοντας την μάχη και την απελευθέρωση των κρατουμένων τους. Σε αντίποινα, οι βανδαλικές δυνάμεις ανασυντάχθηκαν και ξεκίνησαν νέα επίθεση εναντίον των βυζαντινών στην οποία σκοτώθηκε ο Αιγάν.
Πιέτρο Β΄ Καντιάνο

Ο Πιέτρο Β΄ Καντιάνο (Ιταλικά : "Pietro II Candianoc", 872-939) ήταν ο 19ος Δόγης της Βενετίας (932 - 939) από την Οικογένεια Καντιάνο. Διαδέχθηκε διαδοχικά τον πατέρα του Πιέτρο Α΄ Καντιάνο (887), τον Πιέτρο Τριμπούνο (888 - 912) και τον Όρσο Β΄ Παρτετσιπάτσιο (912 - 932). 
Με την άνοδο του προσπάθησε να επεκτείνει την Δημοκρατία της Βενετίας στην Ιταλική χερσόνησο και ξεκίνησε από την αρχή σκληρό οικονομικό αποκλεισμό στην αντίπαλο Ίστρια, έκαψε την γειτονική πόλη του Κομάτσιο για ανύπαρκτο διπλωματικό επεισόδιο. Ο γιος του Πιέτρο Γ΄ Καντιάνο έγινε αργότερα Δόγης της Βενετίας (942).
Soviet Suprem

Οι Soviet Suprem είναι γαλλικό μουσικό συγκρότημα σανσόν το οποίο χρησιμοποιεί ένα στυλ μουσικής εμπνεόμενο από τα κράτη της Σοβιετικής Ένωσης, ενώ, επίσης, το συνδέει με επιρροές βαλκανικές, μιλιταριστικού πανκ και ραπ.

Αποτελείται από τους Sylvester Staline (ή R.wan, τραγουδιστή του συγκροτήματος Java), John Lénine (ή Τομά Φετερμάν, τραγουδιστή των La Caravane Passe), καθώς και τον DJ Croute Chef.

Ιδέα το συγκροτήματος είναι η σύνθεση ενός είδους δημοφιλούς μουσικής σε ένα εναλλακτικό μέλλον όπου η ΕΣΣΔ θα είχε βγει νικήτρια από τον Ψυχρό Πόλεμο, αντιτιθέμενοι, με αυτό τον τρόπο, στην αμερικανική επιρροή στη σημερινή μουσική.
Αλεξάντρ Σκιρντά

Ο Αλεξάντρ Σκιρντά (γαλλικά: "Alexandre Skirda"), γεννημένος το 1942 από Ουκρανό πατέρα και Ρωσίδα μητέρα, είναι Γάλλος ιστορικός και μεταφραστής, ο οποίος ειδικεύεται επί του ρωσικού επαναστατικού κινήματος.

Το όνομα "Αλεξάντρ Σκιρντά" αποτελεί ψευδώνυμο.
Τζόε Λούις

Ο Τζόε Λούις (Joseph Louis Barrow, Αλαμπάμα, ΗΠΑ, 13 Μαΐου 1914 – Νεβάδα, 12 Απριλίου 1981) ήταν Αμερικανός επαγγελματίας μποξέρ (1934 – 1951) και πρωταθλητής της κατηγορίας «βαρέων βαρών» (με ύψος 1,88 μ.) από το 1937 έως το 1949 με συνολικό ρεκόρ 66 νίκες – 3 ήττες, γνωστός σαν ο «καστανός βομβαρδιστής» («brown bomber») και θεωρούμενος ως ένας από τους κορυφαίους αθλητές στο σπορ, όλων των εποχών. Το 2005 ανακηρύχθηκε καλύτερος πυγμάχος βαρέων βαρών στα χρονικά.
Πολυσχιδής ως αθλητική και κοινωνική προσωπικότητα, ο Λούις ήταν ο πρώτος Άφρο-Αμερικανός που θεωρήθηκε ήρωας στη χώρα του, ενώ τάχθηκε ενεργά κατά του ναζισμού στη διάρκεια του Β’ Π.Π.. Επίσης υπήρξε ο πρώτος μαύρος που συμμετείχε σε αγώνα γκολφ στις ΗΠΑ σπάζοντας τη σχετική προκατάληψη. Ακόμη, πήρε μέρος σε αρκετές κινηματογραφικές ταινίες, σε μία εκ των οποίων πρωταγωνίστησε στο ρόλο ενός πυγμάχου με πολλές ομοιότητες με τον εαυτό του («Spirit of Youth», 1938). Απεβίωσε σε ηλικία 66 ετών από έμφραγμα λίγες ώρες μετά την τελευταία, δημόσια εμφάνισή του, παρακολουθώντας αγώνα πυγμαχίας. Το 1953 ο Robert Gordon σκηνοθέτησε την ταινία «The Joe Louis Story», γύρω από τη ζωή του Λούις, με πρωταγωνιστή τον ηθοποιό και μποξέρ Coley Wallace (1927 - 2005). Πολλά στάδια της χώρας του, διαφόρων σπορ, φέρουν ως τίτλο τους το όνομά του, σαν τιμή στη μνήμη του.
Φραγκίσκος Κουτεντάκης

Ο Φραγκίσκος Κουτεντάκης είναι Έλληνας οικονομολόγος 

Γεννήθηκε το 1972 στην Αθήνα. Σπούδασε στο Οικονομικό Τμήμα του Εθνικού και Καποδιστριακού Πανεπιστημίου Αθηνών, στο University of Warwick, στο Sciences-Po και στο Πάντειο Πανεπιστήμιο. Από το 2012 είναι λέκτορας στο Τμήμα Οικονομικών Επιστημών στο Πανεπιστήμιο Κρήτης.

Τον Φεβρουάριο του 2015 ανέλαβε Προϊστάμενος στο Οικονομικό Γραφείο του Πρωθυπουργού και τον Οκτώβριο του 2015 ανέλαβε Γενικός Γραμματέας Δημοσιονομικής Πολιτικής στο Υπουργείο Οικονομικών. Τον Μάρτιο του 2018 ανέλαβε συντονιστής στο Γραφείο Προϋπολογισμού του Κράτους στη Βουλή.

Είναι παντρεμένος με την Ευγενία Φωτονιάτα και έχουν μία κόρη
Κατηγορία:Έλληνες πανεπιστημιακοί
Κατηγορία:Έλληνες πολιτικοί
Πιέτρο Τραντονίκο

Ο Πιέτρο Τραντονίκο (Λατινικά : "Petrus Tradonicus", Ίστρια, 800 - 13 Σεπτεμβρίου 864) ήταν ο 13ος σύμφωνα με την παράδοση και ιστορικά ο 11ος Δόγης της Βενετίας (836 - 864). Η εκλογή του έσπασε την εξουσία της Οικογένειας Παρτεσιπάτσιο. Η Οικογένεια του με καταγωγή από την Πούλα ήρθε στο Ριάλτο από το Ιεσόλο, τα διατάγματα τον καταγράφουν περισσότερο σαν πολεμιστή παρά σαν διπλωμάτη. Με την εκλογή του (836) νομιμοποίησε τον γιο του Τζιοβάνι σαν συμβασιλέα, έκανε και ο ίδιος αποτυχημένη απόπειρα όπως οι περισσότεροι δόγηδες στην εποχή του να μετατρέψει την Δημοκρατία της Βενετίας σε κληρονομική μοναρχία.
Robogirl

Το Robogirl είναι ελληνική οικογενειακή κωμική ταινία του 2018. Η ταινία είναι εγχείρημα της Cosmote σε συνεργασία με τον οργανισμό WRO Hellas. Η ταινία σημείωσε πρωτοφανή επιτυχία στο YouTube, ξεπερνώντας τις 3.000.000 προβολές και παραμένοντας εντός των κορυφαίων 10 βίντεο τάσεων για όλη την περίοδο των Χριστουγέννων του 2018. Η ταινία που δημιούργησε η διαφημιστική εταιρία Ogilvyγια την Cosmote, έγινε αντικείμενο συζήτησης, προβλήθηκε σε σχολεία και απέσπασε ενθουσιώδεις κριτικές από τον τύπο. Η ταινία προβλήθηκε επίσης στην τηλεόραση, τόσο από την Cosmote TV όσο και από τον ALPHA.
Α.Π.Ο. Δάφνη Ερυθρών

Ο Α.Π.Ο. Δάφνη Ερυθρών είναι ποδοσφαιρικός σύλλογος με έδρα τις Ερυθρές Αττικής. Επίσημο έτος ίδρυσης του συλλόγου είναι το 1949 και έχει χρώματα το πράσινο και το λευκό. Έδρα του συλλόγου αποτελεί το Δημοτικό Στάδιο Ερυθρών.
Παρίσι, Τέξας

Το Παρίσι, Τέξας (πρωτότυπος τίτλος: Paris, Texas) είναι ταινία του 1984 σε σκηνοθεσία του Βιμ Βέντερς.
Μαριάννα Τόλη

Η Μαριάννα Τόλη (Πειραιάς, 3 Οκτωβρίου 1952 - Αθήνα, 29 Δεκεμβρίου 2018) ήταν Ελληνίδα ηθοποιός, τραγουδίστρια, στιχουργός και καθηγήτρια χορού.
Πολιτεία Βα

Η πολιτεία Βα (Βα: "Mēng Vax" ή "Meung Va", κινεζικά: 佤邦, Wǎ Bāng, Βιρμανικά: ဝပြည်နယ်) είναι αυτόνομη περιοχή του κράτους της Μιανμάρ (πρώην Βιρμανία ή Μπούρμα). Είναι αναγνωρισμένη de facto ως αυτόνομη περιοχή από την υπόλοιπη χώρα και έχει δικό της πολιτικό σύστημα, διοικητικά όργανα και στρατό. Παρόλα αυτά, η «Πολιτεία Βα» αναγνωρίζει την επικυριαρχία της κυβέρνησης της Βιρμανίας στην περιοχή της, αναγνώριση που προέκυψε λόγω της συμφωνίας για αυτονομία, με την κυβέρνηση της χώρας.
Η αυτονομία της περιοχής αναγνωρίστηκε και συνταγματικά, στο Σύνταγμα του 2008, το οποίο επικύρωσε την αυτονομία της περιοχής ως οντότητας υπαγόμενης στη Πολιτεία του Σαν (Shan state).
Η πρωτεύουσά του είναι το Πανγκχάμ (邦康, Bāngkāng, παλαιότερα γνωστή ως Πανγκσάνγκ, 邦桑). Το όνομα "Βα" προέρχεται από την εθνοτική ομάδα Βα, που μιλούν μια γλώσσα στην Αυστροασιατική οικογένεια γλωσσών.

Η Πολιτεία Βα έχει σοσιαλιστικό τρόπο διακυβέρνησης και μονοκομματικό πολιτικό σύστημα. Την εξουσία κατέχει το «Ενωμένο Κόμμα του Βα» (United Wa State Party) από το 1989.
Τζουστινιάνο Παρτετσιπάτσιο

Ο Τζουστινιάνο Παρτετσιπάτσιο (Λατινικά : "Agnellus Iustinianus Particiacus", πέθανε το 829), 11ος παραδοσιακός και 9ος ιστορικός Δόγης της Βενετίας (825 - 829) από την Οικογένεια Παρτετσιπάτσιο ήταν μεγαλύτερος γιος του Ανιέλλο Παρτετσιπάτσιο.
Τα τέσσερα χρόνια που κυβέρνησε ήταν πολύ επεισοδιακά, ανακηρύχθηκε "Ύπατος" από τον Βυζαντινό αυτοκράτορα Λέων Ε΄. Ο Τζουστινιάνο ήταν ακόμα στην Κωνσταντινούπολη όταν ο πατέρας του διόρισε συμβασιλέα τον μικρότερο αδελφό του Τζοβάννι Α΄ Παρτετσιπάτσιο‎.
Ομπελέριο

O Ομπελέριο (Ιταλικά : "Obelerio", πέθανε το 832), 9ος παραδοσιακός και 7ος ιστορικός Δόγης της Βενετίας (804 - 811) ήταν γιος του Ενκατζίλιο.
Είχε ψηλές θέσεις την εποχή του Τζοβάνι Γκαλμπάιο, δραπέτευσε στο Τρεβίζο με μια ομάδα Βενετσιάνων Φραγκικής καταγωγής. Οι εξόριστοι αφού ανακήρυξαν τον Ομπελέριο αρχηγό τους επέστρεψαν στην Βενετία και ανέτρεψαν τον Τζοβάνι Γκαλμπάιο, ο Ομπελέριο ανακηρύχτηκε νέος Δόγης της Βενετίας.
Χάρι Γκουαρντίνο

Ο Χάρι Γκουαρντίνο (αγγλικά: Harry Guardino), (23 Δεκεμβρίου 1925 - 17 Ιουλίου 1995), ήταν Αμερικανός ηθοποιός.